แกนนำเริ่มปราศรัย ย้ำ 3 ข้อเรียกร้อง 2 จุดยืน ยัน ชุมนุมอย่างสันติ
เมื่อเวลา 16.15 น. วันที่ 16 ส.ค. 2563 ผู้สื่อข่าวรายงานบรรยากาศการชุมนุมของคณะประชาชนปลดแอก โดยเป็นการ ขีดเส้นใต้ไล่เผด็จการ ที่บริเวณอนุสาวรีย์ประชาธิปไตย ผู้ชุมนุมลงถนนและมีการปิดการจราจรตามที่ได้แจ้งกับเจ้าหน้าที่ตำรวจไว้ ขณะนี้แกนนำขึ้นเวทีหลักเริ่มการปราศรัยเป็นคนแรกแล้ว มีการเน้นย้ำ 3 ข้อเรียกร้อง คือ หยุดคุกคามประชาชน ร่างรัฐธรรมนูญใหม่ และยุบสภา รวมถึง 2 จุดยืน ไม่เอารัฐประหาร ไม่เอารัฐบาลแห่งชาติ และ 1 ความฝันซึ่งผู้ปราศรัยคนแรกยังทิ้งท้ายว่าอำนาจอธิปไตยเป็นของประชาชน ทั้งนี้ พิธีกรในกิจกรรมการชุมนุมยืนยันว่าเป็นการชุมนุมบนหลักสันติวิธี ไม่มีการใช้ความรุนแรง ก่อนจะตามด้วยผู้ปราศรัยคนต่อไปต่อมาเวลา 16.50 น. กลุ่มนักเรียนมัธยมหญิงชายที่ใช้ชื่อกลุ่มนักเรียนเลว ขึ้นเวทีปราศรัยโจมตีความล้มเหลวของระบบการศึกษาไทยที่ขาดความเท่าเทียมและปฏิเสธการยอมรับในสิ่งใหม่.
แกนนำคณะประชาชนปลดแอก เริ่มขึ้นเวทีหลักปราศรัยแล้วคนแรก เน้นย้ำ 3 ข้อเรียกร้อง 2 จุดยืน 1 ความฝัน ยืนยันไม่ใช้ความรุนแรง
ม็อบปลดแอก,ม็อบ 16 สิงหา,ชุมนุม 16 สิงหาคม,ชุมนุมนักศึกษา,แฟลชม็อบ,ประชาชนปลดแอก,อนุสาวรีย์ประชาธิปไตย